ການ​ຟ້ອງ​ຮ້ອງ ເບິ່ງ​ຄື​ວ່າ​ຈະ​ເປັນ ຫົວ​ຂໍ້​ການ​ໂຕ້​ວາ​ທີ ໃນ​ຄັ້ງ​ຕໍ່​ໄປ ຂອງ​ພັກ​ເດ​ໂມ​ແຄ​ຣັດ 
ທ່ານ ໄບ​ເດັນ ໄດ້​ກ່າວ​ຕໍ່​ຜູ້​ສະ​ໜັບ​ສະ​ໜູນ​ໃນ​ອາ​ທິດ​ທີ່​ຜ່ານ​ມາ​ວ່າ ຕອນນີ້​ທ່ານ​ສະ​ໜັບ​ສະ​ໜູນ​ການ​ຟ້ອງ​ຮ້ອງ​ຕໍ່​ທ່ານ ທ​ຣຳ.
ຜູ້ລົງແຂ່ງຂັນເອົາຕຳແໜ່ງປະທານາທິບໍດີ ສັງກັດພັກເດໂມແຄຣັດ 12 ທ່ານ ຈະຂຶ້ນເວ ທີສຳລັບການໂຕ້ວາທີຂອງພັກອີກເທື່ອນຶ່ງໃນວັນອັງຄານມື້ນີ້ ທີ່ເມືອງ ເວັສເຕີວິລ (Westerville) ລັດ ໄອໂອວາ ການສືບສວນ ເພື່ອການຟ້ອງຮ້ອງທີ່ກ່ຽວຂ້ອງປະທາ ນາທິບໍດີ ດໍໂນລ ທຣຳ ແມ່ນເບິ່ງຄືວ່າຈະເປັນຫົວຂໍ້ໃຫຍ່ຂອງການສົນທະນາ, ດັ່ງທີ່ ພວກເຮົາຈະໄດ້ຍິນຈາກນັກຂ່າວແຫ່ງຊາດຂອງ ວີໂອເອ ຈິມ ມາໂລນ ໃນນະຄອນຫຼວງ ວໍຊິງຕັນ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ຢູ່ທາງໜ້າ ແລະ ໃຈກາງຂອງເວທີການໂຕ້ວາທີໃນວັນອັງຄານມື້ນີ້ ຈະເປັນຜູ້ມີຄະແນນ ນຳໜ້າໃນປັດຈຸບັນຂອງພັກເດໂມແຄຣັດ ທ່ານ ໂຈ ໄບເດັນ ເຊິ່ງການນຳໜ້າໃນການ ສຳຫຼວດຄວາມຄິດເຫັນເມື່ອບໍ່ດົນມານີ້ແມ່ນໄດ້ຫຼຸດລົງ ທ່ານ ໄບເດັນ ໄດ້ກ່າວຕໍ່ຜູ້ສະໜັບສະໜູນໃນອາທິດທີ່ຜ່ານມາວ່າ ຕອນນີ້ທ່ານສະໜັບ ສະໜູນການຟ້ອງຮ້ອງຕໍ່ທ່ານ ທຣຳ ທ່ານ ໂຈ ໄບເດັນ ກ່າວວ່າ “ລາວໄດ້ຕັດສິນແລ້ວວ່າ ລາວເອງມີຄວາມຜິດ” ເປັນສິ່ງທີ່ ໂລກ ແລະ ປະຊາຊົນ ອາເມຣິກັນ ເຫັນຢ່າງຊັດເຈນ ທ່ານ ດໍໂນລ ທຣຳ ໄດ້ລະເມີດຄຳ ສາບານເຂົ້າຮັບຕຳແໜ່ງຂອງທ່ານ, ໄດ້ທໍລະຍົດຕໍ່ປະເທດນີ້ ແລະ ໄດ້ກະທຳສິ່ງທີ່ສາ ມາດຟ້ອງຮ້ອງໄດ້ ” ຕອນນີ້ທ່ານ ໄບເດັນ ໄດ້ເຂົ້າຮ່ວມກັບສະມາຊິກພັກເດໂມແຄຣັດທັງໝົດ ໃນການຮຽກ ຮ້ອງໃຫ້ທຳການຟ້ອງຮ້ອງຕໍ່ທ່ານ ທຣຳ, ລວມທັງຄູ່ແຂ່ງທີ່ໃກ້ຊິດທີ່ສຸດຂອງທ່ານ, ສະ ມາຊິກສະພາສູງຈາກລັດ ແມສຊາຈູເຊັດສ໌, ທ່ານນາງ ເອລິຊາເບັດ ວໍເຣັນ ສະມາຊິກສະພາສູງ ເອລິຊາເບັດ ວໍເຣັນ ຜູ້ລົງແຂ່ງຂັນສັງກັດພັກເດໂມແຄຣັດ ໄດ້ກ່າວ ວ່າ “ສິ່ງທີ່ລາວໄດ້ເຮັດແມ່ນຄວາມຜິດ ທີ່ສາມາດຟ້ອງຮ້ອງໄດ້ ແລະ ລາວຄວນຖືກຟ້ອງ ຮ້ອງ ” ທ່ານນາງ ວໍເຣັນ ຍັງສືບຕໍ່ໄດ້ຮັບການສະໜັບສະໜູນເພີ້ມຂຶ້ນ ແລະ ການສຳຫຼວດເມື່ອ ບໍ່ດົນມານີ້ສະແດງໃຫ້ວ່າ ທ່ານນາງ ມີຄະແນນເທົ່າກັບທ່ານ ໄບເດັນ ຢູ່ລະດັບສູງສຸດ ຂອງຜູ້ລົງແຂ່ງຂັນພັກເດໂມແຄຣັດ ອີງຕາມການສຳຫຼວດຄວາມຄິດເຫັນຂອງອົງການ Real Clear Politics ການໂຕ້ວາທີໃນວັນອັງຄານມື້ນີ້ ຍັງຈະປະກອບມີການກັບມາໂຄສະນາຫາສຽງຂອງສະ ມາຊິກສະພາສູງລັດ ເວີມັອນ ທ່ານ ເບີນີ ແຊນເດີສ໌, ຜູ້ທີ່ກຳລັງຟື້ນຕົວຈາກໂຣກຫົວໃຈ ເມື່ອບໍ່ດົນມານີ້ ແລະ ໄດ້ອອກມາທັກທາຍຜູ້ສະໜັບສະໜູນຜ່ານວິດີໂອການໂຄສະນາ ຫາສຽງ ທ່ານ ເບີນີ ແຊນເດີສ໌ ຜູ້ລົງແຂ່ງຂັນສັງກັດພັກເດໂມແຄຣັດ ໄດ້ກ່າວວ່າ “ແລະ ຂ້າພະ ເຈົ້າກໍຢາກຈະເວົ້າວ່າຂ້າພະເຈົ້າຮູ້ສຶກດີຫຼາຍ ຂ້າພະເຈົ້າກຳລັງມີແຮງກັບຄືນມາ ແລະ ຂ້າພະເຈົ້າຫວັງວ່າ ຈະອອກໄປໂຄສະນາຫາສຽງໂດຍໄວເທົ່າທີ່ຈະໄວໄດ້ ” ການໂຕ້ວາທີສ່ວນຫຼາຍຂອງວັນອັງຄານມື້ນີ້ ແມ່ນເບິ່ງຄືວ່າຈະເພັ່ງເລັງໃສ່ປະທານາທິ ບໍດີ ທຣຳ, ອີງຕາມການກ່າວຂອງນັກວິເຄາະ ທ່ານ ຈອນ ຟໍທີເອ ທ່ານ ຈອນ ຟໍທີເອ ຈາກສູນກາງນະໂຍບາຍສອງພັກການເມືອງ ໄດ້ກ່າວວ່າ “ຂ້າພະເຈົ້າ ຄິດວ່າ ການຟ້ອງຮ້ອງຈະນອນຢູ່ແນວໜ້າ ແລະ ຈຸດສູນກາງຂອງການໂຕ້ວາທີ ແລະຂ້າ ພະເຈົ້າຄິດວ່າ ຜູ້ລົງແຂ່ງຂັນຈະໝັ້ນໃຈຫຼາຍ ກ່ຽວກັບເລື່ອງທີ່ວ່າເຂົາເຈົ້າສະໜັບສະໜູນ ສຳລັບການຟ້ອງຮ້ອງ ຂ້າພະເຈົ້າບໍ່ຄິດວ່າມັນຈະມີຄວາມເປີດເຜີຍຫຍັງຫຼາຍລະຫວ່າງ ເຂົາເຈົ້າ ” ຜູ້ລົງແຂ່ງຂັນໃນພັກເດໂມແຄຣັດ ທີ່ມີຄະແນນຕາມຫຼັງຜູ້ນຳໜ້າຍັງພິຈາລະນາການໂຕ້ ວາທີຄັ້ງຕໍ່ໄປ ແມ່ນເປັນໂອກາດ, ລວມທັງສະມາຊິກສະພາສູງຈາກລັດ ຄາລິຟໍເນຍ ທ່ານ ນາງ ຄາມາລາ ແຮຣິສ ທ່ານນາງ ແຮຣິສ ກໍໄດ້ເພັ່ງເລັງໃສ່ປະທານາທິບໍດີ ທຣຳ ເຊັ່ນກັນ ສະມາຊິກສະພາສູງ ຄາມາລາ ແຮຣິສ ໄດ້ກ່າວວ່າ “ລາວໄດ້ເຮັດໃຫ້ຄົນ ອາເມຣິກັນ ຊັງ ກັນ, ແລະ ພວກເຮົາຕ້ອງປົວແປງມັນ ແລະຂ້າພະເຈົ້າຮູ້ວ່າ ຂ້າພະເຈົ້າມີຄວາມສາມາດ ພິເສດໃນການນຳເອົາປະເທດເຮົາມາສາມັກຄີກັນອີກ ” ນີ້ຈະເປັນການໂຕ້ວາທີຂອງຜູ້ລົງແຂ່ງຂັນສັງກັດພັກເດໂມແຄຣັດ ຄັ້ງທີ 4 ແລະ ຜູ້ແຂ່ງ ຂັນຫຼາຍຄົນ ແມ່ນໄດ້ເຂົ້າຮອບການໂຕ້ວາທີໃນຄັ້ງຕໍ່ໄປແລ້ວ ເຊິ່ງຈະຈັດຂຶ້ນໃນເດືອນ ພະຈິກນີ້ Harris is also focused on President Trump